HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille.
Todista Jumalan ihmeitä.
Koe Jumalan ihmeitä.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Pelon voittaminen Jumalan Sanan kautta
Tervetuloa ohjelman pariin! Olen Hermes Falcao Jr.
Luvassa on jälleen mielenkiintoinen ohjelma.
Puhumme tärkeästä aiheesta, joka on vaivannut monia ihmisiä kaikkialla.
Puhumme pelosta ja pelon voittamisesta Jumalan Sanan kautta.
Rakastan Raamattua ja Jumalan Sanaa, -
sillä siinä on vastaus elämän kaikkiin kysymyksiin.
Nykyään ihmiset pelkäävät kuolemaa, terrorismia, sairautta, -
talousongelmia ja rakkaiden menettämistä.
Ihmisten mielessä ja sydämessä on monia asioita, jotka painavat heitä.
Ihmisillä on kaikenlaisia pelkoja. Tahdon puhua peloista ja näyttää, -
miten ne voi voittaa Jumalan Sanan avulla -
ja elää vapaana peloista Jeesuksessa Kristuksessa.
Joku miettii, ettei se ole mahdollista. Kristuksessa kaikki on mahdollista!
"Kaikki minä voin hänessä, joka minua vahvistaa", sanotaan Raamatussa.
Jos siinä sanotaan "kaikki", siinä tarkoitetaan "kaikki".
Voimme olla enemmän kuin voittajia ja hallita elämässä Kristuksen kautta.
Määritellään aivan ensimmäisenä, mitä pelko tarkoittaa.
Mikä on pelon määritelmä?
Sanakirjan mukaan pelko on epämiellyttävä tunne, -
jonka aiheuttaja on uskomus, että joku tai jokin on vaarallinen -
ja aiheuttaa todennäköisesti kipua tai uhkaa.
Ensinnäkin pelko on epämiellyttävä tunne, jonka aiheutuu uskomuksesta.
Pelko liittyy siis vahvasti uskomuksiin.
Jos uskoo sairauden tai kuoleman voimaan, -
jos uskoo paholaisen voimaan tai jonkin muun voimaan, -
pelolle avautuu ovi, koska pelko on tunne.
Se aiheutuu uskomuksesta, että jokin tai joku on vaarallinen.
Kun joku pelkää talouden romahtamista, -
se johtuu siitä, että hän uskoo pahimpaan.
Hän uskoo, että hänelle tapahtuu jotakin, -
mikä vaivaa, vahingoittaa tai haittaa häntä.
Hän uskoo, että joku tai jokin vahingoittaa häntä, tappaa hänet -
ja valtaa hänet. Pelko liittyy siis vahvasti uskomuksiin.
Raamatussa puhutaan paljon pelosta meille kristityille ja uskoville.
Jumala sanoo alati omilleen: "Älä pelkää!
Älä pelkää! Älköön teidän sydämenne olko murheellinen."
Jeesus sanoi niin ja jatkoi: "Uskokaa Jumalaan, ja uskokaa minuun [...]
menen valmistamaan teille sijaa".
Herra muistuttaa jatkuvasti Raamatussa: "Älä pelkää!!
Ihmisellä on taipumusta joutua pelon valtaan.
Jumala sanoo alati: "Älä pelkää!"
Toisin sanoen Hänellä on sanoma meille: -
"Luottakaa Häneen!"
Kun luotamme Herraan, emme pelkää.
Jeesus oli kerran veneessä opetuslasten kanssa.
Hän nukkui. Raamatussa sanotaan, että yhtäkkiä puhkesi rajuilma.
Satoi rankasti ja tuuli rajusti. Aallot olivat hurjan korkeita.
Veneessä oli kova myllerrys.
Opetuslapset pelkäsivät henkensä edestä. "Missä on Jeesus?"
He menivät herättämään Hänet. "Mestari!
Sinä vain nukut, ja me hukumme tänne!"
Jeesus nukkui, koska Hänen sydämessään ei ollut pelkoa.
Hän eli täydellisessä riippuvuussuhteessa Isäänsä.
Hän tiesi, että Hänen elämänsä oli Isän käsissä -
eikä mikään vahingoittaisi Häntä. Raamatussa sanotaan selvästi, -
että ristilläkin Hän itse antoi oman elämänsä puolestamme.
Häntä ei runneltu sillä tavalla siksi, -
että Hän olisi ollut heikko, köyhä ja vähäpätöinen.
Hän itse antoi itsensä tapettavaksi meidän edestämme.
Hän antoi itsensä. Jeesus kääntyi opetuslapsia kohti.
Hän kääntyi pois ja nuhteli myrskyä, tuulta, vettä ja aaltoja.
Samassa tuli valtaisa tyyneys ja rauha.
Sitten Hän nuhteli opetuslapsia: "Te vähäuskoiset!"
Jeesus pystyi sisäisen rauhansa kautta -
vapauttamaan voimaa ja murtamaan ulkoisen olosuhteen.
Voimme puhua ulkoisiin asioihin vain, jos meillä on Jumalan voima -
ja luottamus Jumalaan ja Jumalan Sanaan sisällämme.
Jeesus pystyi nuhtelemaan myrskyä, vettä ja tuulia, -
koska Hänellä oli sisällään Jumalan Sana ja shalom-rauha.
Siksi Hän pystyi siirtämään ne luonnonilmiöihin.
Hän on luonnon Herra, ja Hänellä on valta käskeä sitä.
Tutkitaan muutamia raamatunjakeita.
Uskon, että Jumalan Sana on elävä ja voimallinen.
Hepr. 4:12: "Sillä Jumalan sana on elävä ja voimallinen -
ja terävämpi kuin mikään kaksiteräinen miekka".
Uskon, että kun käytämme Sanaa, sillä on voimavaikutuksia -
olosuhteisiin, talouteen ja terveyteen. Sillä on voima murtaa pelot.
Luetaan Psalmi 27:1.
Kirjoita jae ylös, paina se muistiin, usko se ja tunnusta sitä.
"Herra on minun valkeuteni ja autuuteni: ketä minä pelkään!
Herra on minun elämäni turva: ketä minä vapisen!"
Tämä oli Daavidille jotakin hyvin todellista.
Raamattu ei ole vain runoutta.
"Miten kauniita nämä sanat ovatkaan!"
Raamatun kirjoittajat elivät itse näissä tilanteissa.
Daavid tiesi, mistä puhui. Se ei ollut pelkkää tarinointia.
"Kuulostaapa kauniilta. Kirjoitan sen ylös."
Hän kirjoitti sen, koska hänellä oli tilaisuus kokea pelkoa.
Hänen elämässään tapahtui asioita, jotka voisivat saada pelkäämään, -
mutta hän sanoi: "Herra on minun valkeuteni ja autuuteni: -
ketä minä pelkään!
Herra on minun elämäni turva: ketä minä vapisen!"
Hänen elämässään oli tilanteita, jotka olisivat voineet saada pelkäämään.
Hänen elämässään oli ongelmia.
Silti hän sanoi, että Herra on hänen valkeutensa ja autuutensa -
eikä hän pelkää ketään.
Psalmi 23:4: Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani;
sinun vitsasi ja sauvasi minua lohduttavat."
Daavid sanoi, että vaikka hän kulkisi kuoleman varjon laaksossa, -
hän ei pelkäisi... kovin paljon. Ei! Hän ei pelkäisi mitään pahaa, -
koska Herra oli hänen kanssaan. Hän on sinun kanssasi.
Raamatussa sanotaan, ettei Hän ikinä jätä sinua. Jeesus on kanssasi aina, -
maailman loppuun asti.
Jos olet Jeesukseen uskova ja Jumalan lapsi, -
Hän on kanssasi ja voit sanoa Daavidin tavoin: -
"Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat." Kiitos Jumalalle!
Joku ajattelee: "Et ymmärrä. Perheessäni on vakavia ongelmia.
Sydämessäni on pelkoa."
Ihmisellä on luonnostaan taipumus pelätä, -
jos annamme pelolle vallan.
Pelko on uskomuksen aiheuttama tunne.
Jos uskon sen, mitä paholainen sanoo ja minkä näen luonnollisin silmin, -
annan pelolle vallan.
Jos olen täynnä Jumalan Sanaa ja totuuden sanaa, -
Sana täyttää mielen, sydämen, tunteet ja kaikki elämänalueet.
Jeesuksen tavoin nouset veneessä ja sanot: "Vaikene!"
Uskovana sanot: "Jeesuksen nimessä käsken tilannetta, olosuhdetta, -
sairautta, vaivaa, taloutta ja kaikkea ympärilläni Jeesuksen nimessä -
vaikenemaan ja tyyntymään!"
Käsken sieluani, mieltäni ja ajatuksiani vaikenemaan -
ja tyyntymään Jeesuksen nimessä.
Jumalan Sanassa puhutaan pelosta paljon.
Salli Jumalan Sanan tulla sydämeesi ja vaali Sanaa.
Se muuttaa tavan, jolla katsot asioita.
Se muuttaa käytöksesi, ajatuksesi ja puheesi. Kiitos Jumalalle!
Käymme lyhyellä tauolla.
Tauon jälkeen jatkamme puhumista pelosta ja pelon voittamisesta.
Pelolla ei ole sijaa elämässäsi. Olet sen yläpuolella. Et ole uhri.
Et ole joku, joka kärsii peloista. Voit nousta sen yli Jeesuksen nimessä.
Nyt menemme tauolle. Jatketaan hetken kuluttua.
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
1.―3. SYYSKUUTA, TURKU
Hei! Olen Hermes Falcao Jr.
Tahdon ilmoittaa, että järjestämme Suomessa kurssin ihmeistä.
Meillä on ollut mahtavia kursseja Amerikassa ja Norjassa.
Nyt on Suomen vuoro.
Valmistaudu, sillä elämäsi muuttuu ikihyviksi. Ilmoittaudu kurssille, -
joka järjestetään 1.―3. syyskuuta Turussa.
Tulkaa myös ympäryskunnista ja naapurikaupungeista.
Aiheita ovat identiteetti Kristuksessa, parantumiset ja ihmeet tänään, -
Pyhä Henki, läheisyys Jumalan kanssa, -
pahat henget ja vapautuminen sekä paljon muuta.
Vietämme aikaa Jumalan läsnäolossa. Saat oppia Pyhästä Hengestä.
Monet oppilaat todistavat, että heidän elämänsä muuttui täysin, -
kun he saivat otteen Jumalan Sanan totuudesta -
ja saivat Pyhän Hengen vuodatuksen.
Norjassa kurssilaisia parantui luennon aikana, kun Pyhä Henki alkoi toimia.
Mitä koit rukouksen aikana?
Koin polttavaa tunnetta. Kuin ylläni olisi ollut pilvi.
Vau! Hän koki polttelua. Pilvi tuli hänen ylleen.
Jeesus kosketti minua.
Ei kipua. Kuka paransi sinut? - Jeesus.
Jeesus!
Rohkaisen sinua ilmoittautumaan kurssille -
osoitteessa www.revivalexplosion.com
Älä heitä hukkaan elämäsi tilaisuutta, -
jossa Jumalan Sana voi vaikuttaa ja muuttaa.
Voin suositella kurssia.
Saat Pyhän Hengen voitelun, ihmeitä, merkkejä ja tunnustekoja varten -
sekä parantamisia ja muita hyviä asioita. Tarvitset niitä työssäsi.
Olemme nähneet täällä suuria asioita: Jumalan toimintaa, kirkkauden pilven.
Ihmiset ovat saaneet ihmeitä, merkkejä ja parantumisia.
Nimeni on Vigdis Lilian, ja tulen Norjasta.
Olin mukana kurssilla.
Kokemus on ollut voimallinen.
Olen saanut opetusta.
Lähden täältä mukanani tuli, Pyhä Henki -
ja kaikki, mitä olen kokenut ja oppinut täällä.
Minulla on nyt ihmeellinen voima, kun tulin tänne Norjaan -
Revival Explosion -koulutukseen.
Ellet tule tänne kuuntelemaan opetusta, -
jäät paitsi Jumalan tarjoamista mahdollisuuksista, -
koska Jumala käyttää meitä ihmisiä.
Hän valitsi ihmisiä. Käytä vaikka kaikki rahasi ja tule, missä sitten asutkin.
Sinun ei tarvitse syödä. Tämä on parempaa kuin ruoka.
Rakastan teitä. Kiitos, Jeesus.
Suosittelen tänne tulemista, -
jotta voit kokea samoja asioita ja siunauksia, joita me koimme täällä.
Olemme sisarianne Kristuksessa. Rakastamme sinua. Tule! Siunausta!
Haluan nähdä sinut siellä! Ota ystäväsi ja sukulaisesi mukaan.
Ilmoittaudu! Nähdään syyskuussa!
1.―3. SYYSKUUTA, TURKU
IHMEET, MERKIT JA TUNNUSTEOT
REVIVAL EXPLOSION -PALVELUTYÖKOULUTUS
Halleluja! En tahdo, että jäätte paitsi tästä voimallisesta kurssista.
Se on aivan mahtava tilaisuus!
Jos asut toisella paikkakunnalla, kuten Helsingissä tai Lapissa, -
hyppää bussiin, junaan, autoon tai lentokoneeseen ja tule!
Siitä tulee voimallinen siunaus.
Älä jää paitsi Pyhän Hengen vuodatuksesta ja koulutuksesta.
Palataanpa aiheeseemme, pelkoon. Vihollinen tahtoo lamaannuttaa sinut.
Pelko lamaannuttaa. Moni kantaa mukanaan menneisyyden pelkoa, -
ja siksi hän ei pääse eteenpäin tulevaisuuteen.
Hän pelkää epäonnistumista ihmissuhteissa, työpaikalla -
tai seurakunnassa.
Hän pelkää edetä seuraavaan asiaan, johon Jumala häntä ohjaa.
Paholainen tietää, että pelko on kuin lamauttava sairaus.
Kun ihminen pelkää, hän lamautuu. Hän ei pysty liikkumaan, -
kasvamaan, luottamaan eikä rakastamaan.
Hän on halvaantunut tunnekierteessä, joka pitää hänet hedelmättömänä.
Jeesus tuli vapauttamaan meidät. Raamatussa sanotaan: -
"Jos siis Poika tekee teidät vapaiksi, niin te tulette todellisesti vapaiksi."
Olen tavannut monia pelkojen kanssa kamppailevia uskovia.
Usein ne perustuvat valheellisiin ajatuksiin.
Monet ovat sairauksien ja valhetodellisuuden sitomia.
Paholainen sitoo heidät ajattelemaan jotakin, mikä ei ole edes totta.
Jos pelkäät jotakin, -
muista, että mielessäsi oleva tilanne ei välttämättä ole edes todellinen.
Usein ne eivät ole todellisia.
Vaikka pelolla olisikin jonkinlaista totuuspohjaa, -
Jumalan Sanassa on siihen vastaus Jeesuksen nimessä.
1. Joh. 4:18: "Pelkoa ei rakkaudessa ole, -
vaan täydellinen rakkaus karkoittaa pelon, sillä pelossa on rangaistusta; -
ja joka pelkää, se ei ole päässyt täydelliseksi rakkaudessa."
Kun otat vastaan Kristuksen ja Isän rakkauden -
ja kun täytyt Jumalan rakkaudella, Raamatussa sanotaan, -
että täydellinen rakkaus karkottaa pelon, -
ja Hänen rakkautensa on täydellinen.
Emme voi samanaikaisesti olla Jumalan rakkauden valtaamia, -
jos samaan aikaan pelkäämme.
Kun olemme täynnä rakkautta ja ymmärrystä Jeesuksen rakkaudesta, -
käsitämme, ettei se ole vain mielessä tapahtuva lausahdus, -
vaan uskomme sen olevan totta, että Hän rakastaa meitä.
Kun ymmärrämme sen, täydellinen rakkaus karkottaa pelon.
..."ja joka pelkää, se ei ole päässyt täydelliseksi rakkaudessa."
Jos olet täynnä pelkoa, rakkaus ei ole saanut tulla täydelliseksi.
Ole huoleti, sillä Hän on täydellinen.
Hän haluaa täyttää sinut täydellisellä rakkaudellaan, -
jotta pelko saadaan karkotettua elämästäsi. Halleluja!
2. Tim. 1:7: -
"Sillä Jumala ei ole antanut meille pelkuruuden henkeä, -
vaan voiman ja rakkauden ja raittiuden hengen."
Jumala sanoo selvästi, että täydellinen rakkaus karkottaa pelon -
ja ettei Jumala ole antanut meille pelon henkeä.
Jos sinulla on pelon henki, se ei selvästikään tule Jumalalta.
Hän ei ole antanut meille pelkuruuden henkeä, -
vaan voiman, rakkauden ja raittiuden hengen, terveen hengen.
Kun mietiskelemme Jumalan Sanaa, Jeesuksen hyvyyttä, -
Jumalan hyvyyttä ja Hänen valtavaa armoaan ja rakkauttaan, -
täytymme taivaan todellisuudella.
Taivaassa kukaan ei pelkää. Kukaan ei pelkää siellä paholaista, -
pahoja henkiä, kuolemaa eikä mitään, -
koska se on täynnä täydellistä rakkautta.
Raamatun mukaan täydellinen rakkaus karkottaa pelon, -
joten taivaassa ei voi olla pelkoa. Jos sitä ei ole taivaassa, -
sitä ei voi olla elämässäsikään, koska Pyhä Henki asuu sinussa.
Jos kamppailet pelkojen kanssa, rukoilemme puolestasi, -
jotta Herra tuhoaa pelon voiman elämässäsi. Joh. 11:25: -
"Minä olen ylösnousemus ja elämä; -
joka uskoo minuun, se elää, vaikka olisi kuollut."
Jeesus vapauttaa meidät jopa kuolemanpelosta.
Jos olet Jeesuksen kanssa, ei ole mitään pelättävää.
Rukoilemme kohta, että vapaudut pelosta Jeesuksen nimessä.
RUKOUSTUOKIO
Kiitos Jumalalle! Halleluja! Rukoilemme puolestasi nyt.
Tiedän, että sanoma on koskettanut sinua.
Tapaan monia, jotka taistelevat masennuksen ja pelon kanssa.
Masennus ja pelko kulkevat usein käsi kädessä.
Kun ihmisellä on pelkoja, hänellä on masennusta, ja päinvastoin.
Masennuksen sitomilla on usein pelkoja.
Jotkut pelkäävät poistua kotoaan. Rukoilen puolestanne nyt.
Kohota kätesi kohti taivasta. Sano: "Herra Jeesus, vapauta minut.
Vapauta minut pelon hengestä. Vapauta minut masennuksesta.
Vapauta minut surusta."
Isä, rukoilen Jeesuksen nimessä katsojien puolesta.
He ovat kotona ja työpaikoilla. Jotkut katsovat tätä sairaalassa.
On monia tilanteita, jotka ovat vallanneet heidät.
On monia myrskyjä, jotka ovat nousseet heitä vastaan.
Sinun voimasi on vahvempi kuin myrskyn voima.
Voimasi on suurempi kuin tuulten ja aaltojen voima.
Isä, Jeesuksen nimessä, -
käsken kaikkien myrskyjen vaieta ihmisten elämässä!
Käsken pahojen henkien pelkoa aiheuttavaa toimintaa -
loppumaan Jeesuksen nimessä!
Käsken pelon henkien irrottaa otteensa Jumalan omista!
Käsken ahdistuksen henkien lähteä Jumalan omista.
Jotkut pelkäävät sairastumista. Heillä on oireita.
Paholainen on ujuttanut ajatuksen siitä, että he ovat sairaita.
Nuhtelen sellaisia ajatuksia Jeesuksen nimessä.
Nuhtelen menetyksen ja pelon ajatuksia.
Nuhtelen kaikkia paholaisen ujuttamia valheajatuksia Jeesuksen nimessä.
Isä, korvaa vihollisen ujuttamat ajatukset Sinun ajatuksillasi, -
Olet sanonut, että Sinulla on suunnitelma heidän varalleen.
Haluat siunata etkä vahingoittaa. Annat tulevaisuuden ja toivon.
Saakoon Jeesuksen rakkaus vallata kodit.
Anna Jumalan rakkauden ja voiman aaltojen koskettaa heitä.
Kosketa heitä taivaasta. Täytä heidän kotinsa, -
jos heillä on hämmennystä, stressiä, huolia ja taloushuolia.
Isä, pyydän taivaallista huolenpitoa ja terveyttä.
Jumala, vapauta ne, joilla on itsemurha-aikeita.
Käyn itsemurhan henkeä vastaan Jeesuksen nimessä.
Irrota otteesi Jumalan omista Jeesuksen nimessä.
Pyydän Jeesuksen Kristuksen verta ihmisten mielten ja korvien ylle.
Julistan, että heillä on se, mitä Sanasi lupaa.
He nousevat pelon yläpuolelle Jeesuksen nimessä. Halleluja!
Anna kirkkauden ja läsnäolosi aalto, Isä.
Kiitos, että kosketat omiasi. Kiitos, että vapautat heidät.
Kiitos, että parannat heidät. Paranna sairaat, Jeesuksen nimessä.
Kosketa katsojia Jumalan voimalla Jeesuksen nimessä.
Halleluja.
Jos ohjelmamme on ollut sinulle siunaukseksi, -
voit tulla mukaan ohjelmamme kumppaniksi.
Lahjoituksellasi voit auttaa meitä -
tavoittamaan enemmän ihmisiä evankeliumilla.
He saavat kuulla, että Jumala rakastaa heitä -
ja että Hän tahtoo koskettaa ja täyttää heitä taivaan todellisuudella.
Kun ryhdyt kumppaniksi, liität kätesi yhteen kanssamme.
Voimme auttaa ihmisiä yksi kerrallaan.
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz